А чаго разважаць? Трэці курс, практыку трэба праходзіць па спецыяльнасці, а тут такая магчымасць… Гаспадарку ўзначальваў Варановіч. З ім хутка знайшлі агульную мову. І вось Леанід Емяльянавіч аказаўся ў Жабінцы ў якасці інжынера па тэхніцы бяспекі. Далі дом з рамонтам. Жыві і радуйся! Прывёз жонку, трохгадовага Алежку. Жыццё стала пакрысе наладжвацца. Калі сынок з букетам гладыёлусаў пайшоў у першы клас, нарадзілася Волечка. Дом, сям’я, работа. Што яшчэ для шчасця трэба?